ນັກສຶກສາເກົາຫຼີໃຕ້ ກ່າວວ່າ ຕົນຢາກຈະໃຫ້ ເກົາຫຼີເໜືອ ຈັບກຸມຕົນ
ນັກສຶກສາເກົາຫຼີໃຕ້ ໃຫ້ເຫດຜົນວ່າ ເຫດການສຳຄັນຈະເກີດຂຶ້ນ ແລະ ຫວັງເປັນຢ່າງຍິ່ງວ່າ ເຫດການດັ່ງກ່າວ ຈະເປັນຜົນດີຕໍ່ສາຍພົວພັນ ລະຫວ່າງປະເທດທັງສອງ.
ນັກສຶກສາມະຫາວິທະຍາໄລເກົາຫຼີໃຕ້ ຄົນນຶ່ງ ທີ່ຖືກກັກຂັງ ຍ້ອນໄດ້ລັກລອບເຂົ້າປະເທດເກົາຫຼີເໜືອຢ່າງຜິດກົດໝາຍ ໄດ້ບອກກັບສື່ຂ່າວສະຫະລັດວ່າ ລາວ "ຢາກຖືກຈັບກຸມ” ໂດຍເກົາຫຼີເໜືອ ທ້າວ Joo Won-Moon ໄວ 21 ປີ ໄດ້ຖືກຈັບກຸມເມື່ອວັນທີ 22 ເດືອນເມສາ ຫຼັງຈາກທີ່ຂ້າມເຂົ້າໄປໃນເກົາຫລີເໜືອ ຈາກເມືອງຊາຍແດນ Dandong ຂອງຈີນ ອິງຕາມອົງການ ຂ່າວສູນກາງຂອງທາງການເກົາລີເໜືອ ໃນການໃຫ້ສຳພາດກັບນັກຂ່າວຄົນໜຶ່ງຂອງອົງການຂ່າວ CNN ຢູ່ພຽງຢາງ ໃນວັນອັງຄານມື້ນີ້ ທ້າວ Joo ໄດ້ຍອມຮັບວ່າ ໄດ້ລັກເຂົ້າປະເທດ ຢ່າງຜິດກົດ ໝາຍ ລາວເວົ້າວ່າ ລາວໄດ້ປີນຂ້າມຮົ້ວໜາມໝາກຈັບສອງຊັ້ນ ແລະຍ່າງໄປຕາມລຳແມ່ນ້ຳ ຈົນມີທະຫານຄົນໜຶ່ງເຂົ້າມາຈັບລາວ ທ້າວ Joo ກ່າວອີກວ່າ:  ລາວບໍ່ໄດ້ລະບຸວ່າ “ເຫດການ” ທີ່ສຳຄັນນັ້ນ ແມ່ນຫຍັງ ແລະກ່າວຕື່ມວ່າ:ຜູ້ກ່ຽວໄດ້ເວົ້າເຖິງເກົາຫຼີເໜືອ ໂດຍເອີ່ຍຊື່ທາງການຂອງເກົາຫຼີເໜືອ ທ້າວ Joo ເວົ້າວ່າ ລາວໄດ້ຮັບການເບິ່ງແຍງເປັນຢ່າງດີ ແລະຖືກຂັງໄວ້ໃນຫ້ອງພິເສດ ທີ່ມີ ສາມຕຽງນອນ ມີຫ້ອງນ້ຳສ່ວນຕົວ, ແລະມີອາຫານກິນຢ່າງພຽງພໍ ແຕ່ວ່າ, ລາວກໍ່ບໍ່ໄດ້ຮັບ ອະນຸຍາດໃຫ້ໃຊ້ອິນເຕີເນັດ, ໂທລະພາບ, ວິທະຍຸ ຫຼື ໂທລະສັບ